CELEX: 62015CN0076
Language: et
Date: 2015-02-19 00:00:00
Title: Kohtuasi C-76/15: Eelotsusetaotlus, mille on esitanud Grondwettelijk Hof (Belgia) 19. veebruaril 2015 – Paul Vervloet jt, Organisme voor de financiering van pensioenen Ogeo Fund, Gemeente Schaarbeek, Frédéric Ensch Famenne versus Ministerraad, menetlusse astujad: Arcofin CVBA jt

26.5.2015   
            
            
               ET
            
            
               Euroopa Liidu Teataja
            
            
               C 171/15
            
         Eelotsusetaotlus, mille on esitanud Grondwettelijk Hof (Belgia) 19. veebruaril 2015 – Paul Vervloet jt, Organisme voor de financiering van pensioenen Ogeo Fund, Gemeente Schaarbeek, Frédéric Ensch Famenne versus Ministerraad, menetlusse astujad: Arcofin CVBA jt
   (Kohtuasi C-76/15)
   (2015/C 171/17)
   Kohtumenetluse keel: hollandi
   
      Eelotsusetaotluse esitanud kohus
   
   Grondwettelijk Hof
   
      Põhikohtuasja pooled
   
   
      Kaebajad: Paul Vervloet, Marc De Witt, Edgard Timperman, Godelieve Van Braekel, Patrick Beckx, Marc De Schryver, Guy Deneire, Steve Van Hoof, Organisme voor de financiering van pensioenen Ogeo Fund, Gemeente Schaarbeek, Frédéric Ensch Famenne
   
      Vastustaja: Ministerraad
   
      Menetlusse astujad: Arcofin CVBA, Arcopar CVBA, Arcoplus CVBA
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 30. mai 1994. aasta direktiivi 94/19/EÜ (1) hoiuste tagamise skeemide kohta artikleid 2 ja 3 tuleb – vajadusel koostoimes Euroopa Liidu põhiõiguste harta (2) artiklitega 20 ja 21 ning võrdõiguslikkuse üldpõhimõttega – tõlgendada nii, et
               
                           a)
                        
                        
                           need näevad liikmesriikidele ette kohustuse tagada finantssektoris tegutsevate tegevusloaga ühistute osasid samamoodi nagu hoiuseid?
                        
                     
                           b)
                        
                        
                           nendega on vastuolus see, et liikmesriik teeb üksusele, kellel on kohustus osaliselt tagada selles direktiivis nimetatud hoiuseid, ülesandeks tagada ka kuni 1 00  000 euro ulatuses nende füüsiliste isikute osade väärtus, kes on finantssektoris tegutseva tegevusloaga ühistu osanikud?
                        
                     
         
               2.
            
            
               Kas Euroopa Komisjoni 3. juuli 2014. aasta otsus (3), „mis käsitleb riigiabi SA.33927 (12/C) (ex 11/NN), mida on andnud Belgia — Rahandusühistute füüsilisest isikust partnerite osalusi kaitsev tagatisskeem”, on kooskõlas Euroopa Liidu toimimise lepingu artiklitega 107 ja 296, kuivõrd selles kvalifitseeritakse otsuse esemeks olev tagatisskeem uueks riigiabiks?
            
         
               3.
            
            
               Kui vastus teisele küsimusele on eitav, siis kas Euroopa Liidu toimimise lepingu artiklit 107 tuleb tõlgendada nii, et skeem, millega riik annab tagatise füüsilistele isikutele, kes on finantssektoris tegutsevate tegevusloaga ühistute osanikud, on 22. veebruari 1998. aasta seaduse, millega kehtestatakse Belgia keskpanga põhikiri, artikli 36/24 § 1 lõike 1 punkti 3 tähenduses uus riigiabi, millest tuleb Euroopa Komisjonile teatada?
            
         
               4.
            
            
               Kui vastus teisele küsimusele on jaatav, siis kas Euroopa Komisjoni kõnealune otsus on kooskõlas Euroopa Liidu toimimise lepingu artikli 108 lõikega 3, kui otsust tõlgendatakse nii, et selle kohaselt rakendati riigiabi enne 3. märtsi 2011 või 1. aprilli 2011 või ühel neist kahest kuupäevast, või kui otsust tõlgendatakse vastupidi nii, et selle kohaselt rakendati riigiabi hilisemal kuupäeval?
            
         
               5.
            
            
               Kas Euroopa Liidu toimimise lepingu artikli 108 lõiget 3 tuleb tõlgendada nii, et see ei luba liikmesriigil võtta sellist meedet, nagu on ette nähtud 22. veebruari 1998. aasta seaduse, millega kehtestatakse Belgia keskpanga põhikiri, artikli 36/24 lõike 1 punktis 3, kui selle meetmega rakendatakse riigiabi või kui meede kujutab endast juba rakendatud riigiabi ning Euroopa Komisjonile ei ole sellest riigiabist veel teatatud?
            
         
               6.
            
            
               Kas Euroopa Liidu toimimise lepingu artikli 108 lõiget 3 tuleb tõlgendada nii, et see ei luba liikmesriigil ilma Euroopa Komisjoni eelnevalt teavitamata võtta sellist meedet, nagu on ette nähtud 22. veebruari 1998. aasta seaduse, millega kehtestatakse Belgia keskpanga põhikiri, artikli 36/24 lõike 1 punktis 3, kui see meede kujutab endast riigiabi, mida ei ole veel rakendatud?
            
         
      (1)  EÜT L 135, lk 5; ELT eriväljaanne 06/02, lk 252.
   
      (2)  EÜT 2000, C 364, lk 1.
   
      (3)  Komisjoni 3. juuli 2014. aasta otsus 2014/686/EL, mis käsitleb riigiabi SA.33927 (12/C) (ex 11/NN), mida on andnud Belgia Rahandusühistute füüsilisest isikust partnerite osalusi kaitsev tagatisskeem (teatavaks tehtud numbri C(2014) 1021 all) (ELT L 284, lk 53).